Става член на Българската комунистическа партия. От 1920 година работи като учител по математика в Плевенската мъжка гимназия. Участва в дейността на Учителската комунистическа организация и на Емигрантския комунистически съюз. В 1923 година участва в Юнското въстание в Плевен. Заловен е и уволнен. От 1923 година е секретар на Плевенския окръжен комитет на БКП. Арестуван е след Атентата в църквата „Света Неделя“ и убит в Дирекцията на полицията. Преди убийството му е предаден на ВМРО, като Петър Шанданов и членът на ЦК на ВМРО Георги Попхристов се застъпват за неговото изпращане в Смилево, като бъдещ деец на организацията, поради високото му обществено положение сред македонците. Без тяхно знание Димитър Аврамов е екзекутиран от Петър Станчев по нареждане на Иван Михайлов.